Choi Min-jeong

Choi Min-jeong () (Seongnam, 1998ko irailaren 9a), patinatzaile hegokorearra da. Neguko Olinpiar Jokoetan urrezko hiru domina eskuratu ditu, 2018an eta 2022an.

Ibilbidea 

Sei urte zituela hasi zen patinatzen. Berehala ikusi zen kirolari bikaina zela eta 2014an Munduko gazte mailako txapelketan proba guztietan lortu zuen domina, guztira bi urrezko, zilarrezko bat eta bi brontzezko.

2015ean helduen Munduko txapelketak lehiatzen hasi zen eta Moskun sailkapen orokorra irabazi zuen hiru probatan txapelduna izanik eta laugarrenean brontzezko domina lortuz. 2016an Seulen eta 2018an Montrealen ere sailkapen orokorrean txapeldun izan zen.  Montrealen gainera jokaturiko proba guztiak irabazi zituen. Aurrez 2016an Salt Lake Cityn 1.500 metrotako munduko errekorra ezarri zuen. 

2018an Pyeongchangeko Olinpiar Jokoetan urrezko bi domina eskuratu zituen, 1.500 metrotan eta 3.000 m errelebotan. 500 metrotako proban errekor olinpikoa ezarri zuen aurrez zegoena 0.45 segundutan hobetuz eta garaipenerako faboritoa bazen ere, traba egiteagatik zigortu egin zuten eta finaletik kanpo gelditu zen. 

2020an Lau Kontinentetako txapelketa jokatu zen Montrealen eta berriz ere proba guztietan txapelduna izan zen. 2022ko Pekingo Jokoetan urrezko domina jaso zuen 1.500 metrotako proban eta zilarrezko beste bi 1.000 m eta 3.000 m errelebotan. 1.500 metrotako finalerdietan errekor olinpikoa ezarri zuen gainera.

Txapelketak

Errekorrak 

1.500 metrotako marka Munduko errekorra da.

Erreferentziak

Kanpo estekak 

Hego Koreako abiadura-patinatzaileak
2018ko Neguko Olinpiar Jokoetako dominadunak
2022ko Neguko Olinpiar Jokoetako dominadunak
2018ko Neguko Olinpiar Jokoetako abiadura-patinatzaileak
2022ko Neguko Olinpiar Jokoetako abiadura-patinatzaileak
Olinpiar Jokoetako dominadunak abiadura-patinajean